23. travnja 2025. 60. sjednica

Upravno vijeće Točka 3. dnevnog reda

**PRIJEDLOG REBALANSA FINANCIJSKOG PLANA PRIHODA I RASHODA
NASTAVNOG ZAVODA ZA JAVNO ZDRAVSTVO „DR. ANDRIJA ŠTAMPAR“
ZA 2025. GODINU**

Dana 18. prosinca 2024. godine na 55. sjednici Upravnog vijeća donesen je Financijski plan prihoda i rashoda, Plan nabave materijala, energije i usluga i Plan nabave dugotrajne nefinancijske imovine za 2025. godinu.

Poštujući načelo uravnoteženosti financijskoga plana predlažu se izmjene i dopune financijskog plana i iste su prikazane na računima iz računskog plana proračuna sukladno ekonomskoj klasifikaciji.

Prijedlog rebalansa Nastavnog zavoda za javno zdravstvo „Dr. Andrija Štampar“ (u daljnjem tekstu Zavod) za 2025. godinu sadrži prijedloge rebalansa:

* financijskog plana prihoda i rashoda
* plana nabave materijala, energije i usluga
* plana nabave dugotrajne nefinancijske imovine

**REBALANS PLANA PRIHODA POSLOVANJA ZA 2025. GODINU**

Prema prijedlogu Rebalansa plana prihoda poslovanja planira se godišnje ostvarenje prihoda poslovanja u iznosu 25.980.700,00 EUR što je za 1.010.000,00 EUR ili 4,04 % više u odnosu usvojeni plan.

Izmjene plana prihoda poslovanja predlažu se na sljedećim računima:

**6615 - Prihodi od pruženih usluga**

Prema prijedlogu Rebalansa plana prihoda poslovanja iznos prihoda od pruženih usluga za 2025. godinu iznosi 6.565.000,00 EUR, što je za 265.000,00 EUR ili 4,21 % više u odnosu na prvotni plan.

**6371 -Prihodi od HZZO-a na temelju ugovornih obveza**

Prijedlogom rebalansa predlaže se ostvarenje prihoda od HZZO-a temeljem ugovornih obveza u iznosu od 12.895.000,00 što je za 745.000,00 ili 6,13 % više u odnosu na prethodno usvojeni plan. U 2025. godini planira se povećanje prihoda na temelju ugovorih obveza radi usklađenja vrijednosti zdravstvene zaštite s povećanjem osnovice za obračun plaća.

Struktura planiranih prihoda na temelju ugovornih obveza daje se u nastavku:

* prihod na temelju ugovora o provođenju primarne zdravstvene zaštite iz obveznog zdravstvenog osiguranja planiran je iznosu 9.245.000,00 EUR
* prihod na temelju ugovora o pružanju specijalističko dijagnostičke zdravstvene zaštite planiran je iznosu 3.500.000,00 EUR
* prihod na temelju ugovora o provođenju Nacionalnog programa ranog otkrivanja raka dojke planiran je iznosu 150.000,00 EUR

**REBALANS PLANA RASHODA POSLOVANJA ZA 2025. GODINU I OBRAZLOŽENJE**

Prema prijedlogu rebalansa plana rashoda poslovanja planira se godišnje ostvarenje rashoda poslovanja u iznosu 26.785.612,00 EUR. Taj iznos veći je za 772.272,00 EUR ili 2,97 % u odnosu na usvojeni plan za 2024. godinu.

Rebalans plana predlaže se radi:

* povećanja osnovice za obračun plaća
* izmjene plana nabave materijala energije i usluga
* promjene pro rata stope prava na odbitak pretporeza

**31- Rashodi za zaposlene**

Vlada Republike Hrvatske je na sjednici održanoj 31. prosinca 2024. donijela je Odluku o visini osnovice za obračun plaće u javnim službama u 2025. godini. Odlukom je određeno da će osnovica izračun plaće iznositi: od 1. siječnja 2025. do 31. siječnja 2025. godine 947,18 eura bruto, od 1. veljače 2025. do 31. kolovoza 2025. godine 975,60 eura bruto i od 1. rujna 2025. godine pa nadalje 1.004,87 eura bruto.

Radi navedenih povećanja osnovice za obračun plaća u plaću je potrebno osigurati dodatna sredstva u iznosu 350.000,00 EUR na računu 31111 – Plaće za zaposlene i 50.000,00 EUR na računu 31321 - Doprinosi za obvezno zdravstveno osiguranje.

**32 – Materijalni rashodi**

Prema prijedlogu rebalansa plana rashoda poslovanja planira se godišnje ostvarenje materijalnih rashoda u iznosu 11.353.762 EUR. Taj iznos veći je za 290.740,00 EUR ili 3,20 % u odnosu na ranije usvojeni plan za 2025. godinu.

Izmjene financijskog plana rashoda poslovanja predlažu se na računima 32 – Materijalni rashodi u dijelu rashoda za uredski materijal i ostale materijalne rashode; materijal i sirovine; energiju; materijal i dijelove za tekuće i investicijsko održavanje; sitni inventar i auto gume; službenu, radnu i zaštitnu odjeću i obuću; usluge telefona, pošte i prijevoza; usluge tekućeg i investicijskog održavanja; usluge promidžbe i informiranja; komunalne usluge; zdravstvene usluge; računalne usluge, utrošak lijekova i potrošnog medicinskog materijala i ostale usluge i rezultat su izmjena i dopuna plana nabave materijala, energije i usluga.

Trošak predloženih izmjena plana nabave materijala, energije i usluga manji je za 157.542,00 EUR u odnosu na prvotno usvojeni plan nabave.

Manji utjecaj na promjenu financijskog plana rashoda poslovanja ima i promjena pro rata stope prava na odbitak pretporeza. Kod izrade financijskog plana korištena je tada važeća stopa prava na odbitak pretporeza u visini 24 %. Konačnim obračunom poreza na dodanu vrijednost stopa je smanjena na 22 %, što ima za posljedicu povećanje troškova za one nabave koje se ne mogu izravno na temelju knjigovodstvene ili druge dokumentacije pripisati oporezivim isporukama ili isporukama za koje je propisano oslobođenje (režijski troškovi i komunalne usluge, tekuće i investicijsko održavanje „zajedničkih“ prostora, troškove pomoćnih službi i slično).

Rashodi poslovanja financiraju se iz prihoda poslovanja u iznosu od 25.895.700,00 EUR i prenesenog viška prihoda u iznosu od 889.912,00 EUR.

**REBALANS PLANA RASHODA ZA NABAVU NEFINANCIJSKE IMOVINE 2025. GODINU I OBRAZLOŽENJE**

Prema prijedlogu Rebalansa plana rashoda za nabavu dugotrajne nefinancijske imovine planira se godišnje ostvarenje u iznosu 930.118,00 EUR što je za 27.242,00 EUR manje u odnosu usvojeni plan.

Razrada plana rashoda za nabavnu dugotrajne nefinancijske imovine prema vrsti troška i plan nabave dugotrajne nefinancijske imovine po predmetima nabave dani su u tabelama u privitku.

U 2025. godini planira se:

* realizacija nabava za dugotrajnu nefinancijsku imovinu čiji su postupci započeli i/ili završili u 2024. godini u iznosu 37.365,00 EUR
* realizacija plana nabave za 2025. godinu prema odobrenim prioritetima stručnih službi u iznosu 892.753,00 EUR

Rashodi za nabavu nefinancijske imovine financiraju se iz:

* akumuliranog viška prihoda u iznosu 840.118,00 EUR
* prihoda za financiranje rashoda za nabavu nefinancijske imovine u iznosu 85.000,00 EUR
* prihoda od prodaje nefinancijske imovine u iznosu 5.000,00 EUR

**VIŠAK PRIHODA POSLOVANJA ZA POKRIĆE RASHODA I IZDATAKA U SLJEDEĆEM RAZDOBLJU**

U 2024. godini ostvaren je višak prihoda poslovanja za pokriće rashoda i izdataka u sljedećem razdoblju u iznosu 1.730.030,00 EUR.

Kod donošenja plana za 2025. godinu viška prihoda poslovanja za pokriće rashoda i izdataka u sljedećem razdoblju je bio planirani u iznosu 1.995.000,00 EUR.

Prijedlogom rebalansa predlaže se umanjenje prethodno planiranog iznosa za 264.970 EUR kako bi ovaj izvor financiranja bio u rebalansu plana uključen u ostvarenom iznosu.

 Ravnatelj
 prof. prim. dr. sc. Branko Kolarić, dr. med.

*Privitak:*

1. *Financijski plan za 2025. godinu – I. Rebalans – opći dio*
2. *Financijski plan prihoda i rashoda za 2025. godinu – I. Rebalans*
3. *Plan nabave materijala, energije i usluga za 2025. godinu – I. Rebalans*
4. *Plan nabave dugotrajne nefinancijske imovine za 2025. godinu – I. Rebalans.*